O Commerzbank Tower ye una torre d'oficinas u gratacielos de 65 plantas situata en a ciudat de Frankfurt d'o Main, estando actualment o gratacielos mas alto d'ista ciudat. Fue construyito entre 1994 y 1997 seguntes un disenyo de l'arquitecto britanico Norman Robert Foster. Tien 65 plantas y un total de 259 metros d'altaria (300 m si se i considera l'antena superior), estando quan se remató l'edificio de mes gran altaria d'Europa. Se devantó ta acullir a seu social d'o banco Commerzbank, de qui recibe o suyo nombre.